Greek Legal Document

Category: 31

Content:
48. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 751 της 22 Οκτ./9 Νοεμ. 1968 (ΦΕΚ Α΄ 255) Περί εξαιρέσεως εκ της ασφαλίσεως του Ι.Κ.Α. κλπ. Ασφαλιστικών Οργανισμών και Οργανισμών Κοινωνικής Πολιτικής αλλοδαπών απασχολουμένων εις Οργανώσεις του Αμερικανικού Συμβουλίου Εθελοντικών Οργανώσεων. Έχοντες υπ’ όψιν: 1)Τας διατάξεις του άρθρου μόνου του Α.Ν. 455/68 «περί θεμάτων τινών αφορώντων εις το αλλοδαπόν προσωπικόν των Οργανώσεων του Ν.Δ. 1286/1949». 2)Την υπ’ αριθ. 567/68 γνωμοδότησιν του Συμβουλίου της Επικρατείας, προτάσει του Ημετέρου επί της Εργασίας Υπουργού, απεφασίσαμεν και διατάσσομεν: Άρθρον μόνον.-1.Αλλοδαποί απασχολούμενοι εις τας Οργανώσεις, τας προβλεπομένας υπό του Ν.Δ. 1286/1949 «περί φορολογικών απαλλαγών και άλλων διευκολύνσεων του Αμερικανικού Συμβουλίου  Σελ. 18,0036(β) ΤΕΥΧΟΣ 365-Σελίς 98 Εθελοντικών Οργανώσεων», εξαιρούνται της ασφαλίσεως του Ι.Κ.Α. ή ετέρων Οργανισμών κυρίας ή επικουρικής ασφαλίσεως, εφ’ όσον, κατά βεβαίωσιν της εν Ελλάδι διπλωματικής αντιπροσωπείας της Χώρας ης τυγχάνουν υπήκοοι, καλύπτωνται οπωσδήποτε και εις οιανδήποτε έκτασιν, κατά των ασφαλιστικών κινδύνων ασθενείας - μητρότητος - αναπηρίας - γήρατος - θανάτου, υπό υφισταμένου, εν τη χώρα υπηκοότητός των, συστήματος Κοινωνικής Ασφαλίσεως ή υπό Ασφαλιστικών Εταιρειών παρεχουσών ιδιωτικήν ασφάλισιν συμφώνως προς την νομοθεσίαν της χώρας ταύτης. Από της ενάρξεως της κατά το προηγούμενον εδάφιον, εξαιρέσεως εκ της ασφαλίσεως του Ι.Κ.Α., χωρεί και εξαίρεσις των ως άνω προσώπων, ως και των εργοδοτίδων Οργανώσεων εκ της νομοθεσίας της διεπούσης τον Οργανισμόν Απασχολήσεως και Ασφαλίσεως Ανεργίας (Ο.Α.Α.Α.), τον Οργανισμόν Εργατικής Κατοικίας και την Εργατικήν Εστίαν. 2.Η κατά την προηγουμένην παράγραφον, εξαίρεσις εκ της ασφαλίσεως του Ι.Κ.Α ή ετέρων Οργανισμών κυρίας ή επικουρικής ασφαλίσεως, ανατρέχει από του χρόνου από του οποίου συνέτρεξαν αι προϋποθέσεις της τοιαύτης εξαιρέσεως. Εισφοραί καταβληθείσαι μέχρι της ισχύος του Α.Ν. 455/1968, δεν αναζητούνται. 3.Αι διατάξεις του παρόντος δεν ισχύουν επί προσώπων κεκτημένων και την Ελληνικήν υπηκοότητα. Εις τον αυτόν επί της Εργασίας Υπουργόν, ανατίθεμεν την δημοσίευσιν και εκτέλεσιν του παρόντος. 15Β.ΑΑ.α.48 Οργανισμοί Κοινωνικής ασφαλίσεως 70